paragraph_text: Konzervativna stranka (eng. Conservative Party) je konzervativna politička stranka u Ujedinjenom Kraljevstvu. Službeni naziv stranke je Konzervativna i unionistička stranka (eng. Conservative and Unionist Party). Stranka se organizira početkom 19. stoljeća, službeno 1832. godine. Povijesno je bila stranka desnice no posljednjih godina se transformira u stranku desnog centra.